ΚΑΝΟΝΙΣΜΟΣ (ΕΟΚ) αριθ. 2148/90 ΤΟΥ ΣΥΜΒΟΥΛΙΟΥ της 16ης Ιουλίου 1990 περί της εφαρμογής της αποφάσεως αριθ. 3/90 της Μεικτής Επιτροπής ΕΟΚ-Σουηδίας περί τροποποιήσεως του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και των μεθόδων διοικητικής συνεργασίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας (1), η οποία υπεγράφη στις 22 Ιουλίου 1972, άρχισε να ισχύει την 1η Ιανουαρίου 1973-

ότι, δυνάμει του άρθρου 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και των μεθόδων διοικητικής συνεργασίας, το οποίο αποτελεί αναπόσπαστο τμήμα της εν λόγω συμφωνίας, η Μεικτή Επιτροπή εξέδωσε την απόφαση αριθ. 3/90 περί τροποποιήσεως του ως άνω πρωτοκόλλου-

ότι η ανωτέρω απόφαση είναι αναγκαίο να τεθεί σε εφαρμογή στην Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

^

Άρθρο 1

Η απόφαση αριθ. 3/90 της Μεικτής Επιτροπής ΕΟΚ-

Σουηδίας εφαρμόζεται στην Κοινότητα.

Το κείμενο της αποφάσεως επισυνάπτεται στον παρόντα κανονισμό. ^

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Ιουλίου 1990.

Για το Συμqούλιο

Ο Πρόεδρος

G. DE MICHELIS

(1) EE ariu. L 300 της 31. 12. 1972. σ. 97.

ΑΠΟΦΑΣΗ αριθ. 3/90 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΣΟΥΗΔΙΑΣ της 15ης Ιουνίου 1990 για την τροποποίηση του πρωτοκόλλου αριθ. 3 για τον ορισμό της έννοιας "καταγόμενα προϊόντα" ή "προϊόντα καταγωγής" και για τις μεθόδους διοικητικής συνεργασίας

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας που υπεγράφη στις Βρυξέλλες στις 22 Ιουλίου 1972,

το πρωτόκολλο αριθ. 3 περί του ορισμού της έννοιας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας που στη συνέχεια καλείται "πρωτόκολλο αριθ. 3", και ιδίως το άρθρο 28,

Εκτιμώντας:

ότι στην εισαγωγική σημείωση 7 στο παράρτημα ΙΙΙ του πρωτοκόλλου αριθ. 3 χρησιμοποιείται κριτήριο βάρους για τον προσδιορισμό της ποσοτικής ανοχής για τα είδη στολισμού και τα συμπληρωματικά είδη ένδυσης από υφαντικές ύλες όσον αφορά τον κανόνα καταγωγής που περιλαμβάνεται στον πίνακα για ορισμένα υφαντουργικά προϊόντα- ότι, αν η εν λόγω ποσοτική ανοχή εκφραστεί σε αξία και επεκταθεί σε όλα τα χρησιμοποιούμενα υφαντουργικά

υλικά, θα αποτελέσει διοικητική και πρακτική απλούστευση για τους εξαγωγείς και τις τελωνειακές υπηρεσίες- ότι, συνεπώς, θα πρέπει να τροποποιηθεί η εν λόγω εισαγωγική σημείωση-

ότι η εμπειρία απέδειξε ότι οι κανόνες καταγωγής που περιλαμβάνονται στο πρωτόκολλο αριθ. 3 για τα προϊόντα που υπάγονται στην κλάση ex 73.07 πρέπει να προσαρμοστούν κατάλληλα για να λάβουν υπόψη την εξέλιξη των κατασκευαστικών τεχνικών και των οικονομικών συνθηκών του διεθνούς εμπορίου αυτών των προϊόντων,

ΑΠΟΦΑΣΙΖΕΙ:

^

Άρθρο 1

Το παράρτημα ΙΙΙ του πρωτοκόλλου αριθ. 3 τροποποιείται ως εξής:

1. α) η εισαγωγική σημείωση 7.1 αντικαθίσταται από το ακόλουθο κείμενο:

"7.1. Για τα υφαντουργικά προϊόντα τα οποία στον πίνακα αποτελούν αντικείμενο υποσημείωσης που παραπέμπει στην παρούσα εισαγωγική σημείωση, τα υφαντουργικά υλικά εκτός από τις εσωτερικές επενδύσεις και τις πρόσθετες φόδρες, τα οποία δεν ανταποκρίνονται στον κανόνα της στήλης 3 για το σχετικό έτοιμο προϊόν, μπορούν να χρησιμοποιούνται υπό τον όρο ότι κατατάσσονται σε κλάση διαφορετική από την κλάση του προϊόντος και η αξία τους δεν υπερqαίνει το 8 % της τιμής εργοστασίου του προϊόντος."-

q)

στις υποσημείωσεις του πίνακα που παραπέμπουν στην εισαγωγική σημείωση 7, οι λέξεις "για την επεξεργασία των ειδών κορδελοποιίας και ταινιοπλεκτικής" διαγράφονται.

2.

Η κλάση ex 73.07 και οι αντίστοιχες περιγραφές, όπως εμφανίζονται στο παράρτημα της παρούσας απόφασης, παρατίθενται στον πίνακα. ^

Άρθρο 2

Η απόφαση αρχίζει να ισχύει από την 1η Ιουλίου 1990.

Βρυξέλλες, 15 Ιουνίου 1990.

Για τη Μεικτή Επιτροπή

Ο Πρόεδρος

R. COHEN

ΠΑΡΑΡΤΗΜΑ

Πίνακας κατεργασιών ή μεταποιήσεων που πρέπει να πραγματοποιηθούν επί μη καταγόμενων υλικών έτσι ώστε το παραγόμενο προϊόν να μπορεί να αποκτήσει την ιδιότητα καταγωγής

Κωδικός ΕΣ

Περιγραφή εμπορευμάτων

Κατεργασία ή μεταποίηση επί μη καταγομένων

υλικών η οποία προσδίδει το χαρακτήρα

καταγόμενου προϊόντος

(1)

(2)

(3)

ex 73.07

Εξαρτήματα σωληνώσεων από ανοξείδωτους χάλυqες (αριθ. ISO X5CrNiMo 1712) που αποτελούνται από διάφορα μέρη

Τόρνευση, διάτρηση, διεύρυνση οπής, κοπή σπειρωμάτων, εξομάλυνση επιφανείας και καθαρισμός με αμμοqολή σφυρηλατημένων ακατέργαστων τεμαχίων των οποίων η αξία

δεν υπερqαίνει το 35 % της τιμής εργοστασίου του προϊόντος